10671783f229519b59b2a1be3bb710e9

 Hej jeg er en pige på 15 år, som går i 8 klasse. det er rigtig hårdt for mig at fremlægge alene eller tale med lærene alene. jeg tør ikke og række hånden op i timerne, jeg tør ikke at spøger om hjælp af lærene. jeg tør ikke at snakke i klassen.  
Jeg er nervøs for at være alene
===============================


ungzone.dk
2020.29

Hej du,

Det lyder som en meget ubehagelig følelse, du har. Det er naturligt at være nervøs og bange for at sige noget foran andre, så jeg forstår dig godt. Mit bedste råd er, at du snakker med en lærer om det, selvom du siger, at du ikke tør. Du kan måske finde den lærer, som du er mest tryg ved og fortælle, at du har det svært. Det kan godt virke skræmmende, men jeg er sikker på, at han eller hun kan hjælpe dig. Måske kan I sammen finde en løsning til, hvordan du kan være sammen med andre, når du skal fremlægge og få hjælp til at turde række hånden op i timerne.  
  
Du skal måske prøve at overveje, hvad det præcist er, du er bange for. Er du bange for at sige noget forkert? Er du bange for, at nogle griner af dig? Hvis du kan finde ud af, hvad du frygter, er det måske nemmere at løse problemet. Jeg tænker ikke, at dine klassekammarater tænker over, hvad du siger i timerne, for alle har travlt med at tænke på, hvad de selv siger. Nogle gange kan vi godt finde fejl hos os selv, som andre mennesker slet ikke ser, fordi vi alle sammen kigger på os selv.  
  
Derudover kan du måske få hjælp af en veninde eller dine forældre? Personligt synes jeg altid, at det hjælper, hvis man får snakket om tingene. Så snart man siger noget højt, kan det være første skridt på vejen til, at få problemet løst. Jeg håber virkelig, at du finder ud af noget og at du tør snakke med en lærer, som helt sikkert kan finde en løsning sammen med dig. Ellers er du selvfølgelig altid velkommen til, at skrive til os igen.  
  
- Benedicte

 